  Наталья Тетерина Нылпиослы пьесаосын но сценарийёсын выль книга потӥз «Удмуртия» издательствоын. Римма Николаевалэн «Мадей песятайлэн выжыкылъёсыз» бичетэз удмурт нылпи садъёслы но школаосысь драмая кружокъёслы юрттэт луоз. Со сярысь ивортодэтъя «Удмуртия» агентстволы книгалэн редакторез Сергей Матвеев вераз. Татчы пыртэмын пьесаос но сценарийёс, кудъёсыз туж кулэ, шуом, яке нылпи садикъёсын, кытын бадӟымъёс нылпиослы мар ке дасяло, праздникъёс выллем. Шуысал на мон, школаысь драмкружокъёслы но, соослы туж киыз но пыдыз луысал Сергей Матвеев, «Удмуртия» издательствоысь редакторСергей Матвеевлэн верамезъя, Таӵе пуштросэн книгаос туж ӧжыт пото. Ӵемгес луо яке огшоры выжыкылъёс, яке пьесаос, кудъёссэ театрын пуктыны кулэ.  Дышетсконниослы сяна, Римма Николаевалэн выль книгаез анай-атайёслы но пайдаё луоз, лыдъя издательствоысь редактор. Отысь произведениосты пиналъёссылы лыдӟем сяна, соос быдэс семьяен сценка но пуктыны быгатозы. Огъя удмурт нылпи литератураез дунъяса, Сергей Матвеев пусъе, пиналъёслы гожтэм книгаос «Удмуртия» издательстволэн вузкароннияз уг ӝегало шуыса, соосты бадӟымъёслы чаклам литературалэсь ӝоггес басьто. Озьы ик нылпи книгаос огъя удмуртлыкез но азинтыны юртто, ватса редактор. Асьмелэн огъя удмурт лулчеберетэз азинтон, ӝутон, удмуртлыкез огъя карон пичиысен кутскыны кулэ. И пиналъёслы удмурт кылын потэм книгаос, соос туж бадӟым инты басьто пиналъёсты кыллы дышетонын Сергей Матвеев, «Удмуртия» издательствоысь редакторВатсалом, Удмуртиысь дано артисткалэн Римма Николаевалэн «Мадей песятайлэн выжыкылъёсыз» книгаез Россиысь театрын ужасьёслэн огазеяськонзы юрттэмен потӥз.   Тегъёс: Лулчеберет Ижкар Удмуртия пиналъёс удмурткыл книгаос удмуртлык  